Kraljevina Korzika (1794–1796)
<s>Anglo-korzikanska kraljevina bila je kratkotrajna nezavisna država uspostavljena na ostrvu Korzika.</s><s>Postojala je u periodu od 1794. do 1796. godine.</s>

<s>Istorija 
U vreme izbijanja Francuske revolucije, Korzika se pod francuskom vlašću nalazila svega dve decenije.</s><s>Korzikanski lider Paskal Paoli, koji je proteran od strane francuskih vlasti, postao je neka vrsta idola slobode i demokratije.</s><s>Francuska ustavotvorna skupština pozvala ga je 1789. godine u Pariz gde je slavljen kao heroj.</s><s>Kasnije je vraćen na Korziku sa činom general-potpukovnika.</s>

<s>Međutim, nakon ubistva francuskog kralja Luja, Paoli je napustio svoje revolucionarne ideje.</s><s>Nacionalni konvent proglasio ga je državnim neprijateljem.</s><s>Paoli je proglasio otcepljenje Korzike od Francuske i zatražio pomoć Britanaca.</s><s>Britancima je predložio da Korzika stekne status koji je imala Kraljevina Irska.</s><s>Za Britaniju je to bila prilika da obezbedi čvrstu pomorsku bazu na Mediteranu.</s><s>Zbog toga je 1794. godine na Korziku poslata pomoć pod komandom admirala Samjuela Huda.</s><s>Francuzi su upravo opseli tvrđavu Kalvi.</s><s>Horacije Nelson je tom prilikom izgubio vid na desno oko.</s><s>Korzika je nakratko postala dominion kralja Džordža III.</s>

<s>Na Korzici je uspostavljena ustavna monarhija.</s><s>Ustav je bio demokratski, a kralj je zastupao interese Britanije.</s><s>Postojao je i Parlament i Savet koji je vršio izvršnu vlast.</s><s>Prestonica je početkom 1795. godine iz Korte premeštena u Bastiju.</s><s>Nepovoljan položaj primorao je Britance da povuku svoje snage sa Korzike oktobra 1795. godine.</s><s>Paoliju je pružen azil u Britaniji.</s><s>Dana 19. oktobra 1796.</s><s>Francuzi osvajaju Bastiju.</s><s>Korzika je postala francuski departman.</s>

<s>Izvori 
 Thrasher, Peter Adam (1970).</s><s>Pasquale Paoli: An Enlightened Hero 1725-1807.</s><s>Hamden, CT: Archon Books
 Gregory, Desmond (1985).</s><s>The Ungovernable Rock: A History of the Anglo-Corsican Kingdom and Its Role in Britain's Mediterranean Strategy During the Revolutionary War, 1793-1797.</s><s>London: Fairleigh Dickinson University Press</s>

<s>Bivše monarhije
Francuska revolucija
Korzika</s>

